**HORTOBÁGY KÖZSÉG 9. sz. napirend**

**POLGÁRMESTERÉTŐL\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**E L Ő T E R J E S Z T É S**

(a Képviselő-testület 2023. május 30-ai rendes, nyilvános ülésére)

**Tárgy**:Fenntartói döntés a Hortobágyi Nyitnikék Óvoda 2023-2028- as továbbképzési tervéről

*Tisztelt Képviselő-testület!*

Hortobágy Község Önkormányzata fenntartásában működik a Hortobágyi Nyitnikék Óvoda. Az intézményben 2023.augusztus 31-ig tart az aktuális és 2023.szeptember 1-vel kezdődik a következő 5 éves továbbképzési időszak, mely 2028.augusztus 31-ig tart.

Ez gyakorlatban azt jelenti, hogy a következő 5 évre szóló továbbképzési programot el kell készíteni, ehhez kapcsolódik a beiskolázási terv, amely már az új programra kell, hogy épüljön.

A továbbképzési programot a nevelőtestület véleményének kikérését követően a fenntartó fogadja el.

A beiskolázási tervet a munkaközösség közreműködésével kell elkészíteni és a közalkalmazotti /üzemi tanács, ha az nincs, a közalkalmazotti /üzemi képviselő véleményét ki kell kérni. Ezt a tervet fenntartónak nem kell jóváhagyni.

A vonatkozó jogszabályok, amelyek a továbbképzési programot mind tartalmi, mind formai szempontból szabályozzák:

* 2011. évi CXC. törvény a köznevelésről,
* 277/1997. (XII. 22.) Korm. rendelet a pedagógus-továbbképzésről, a pedagógus-szakvizsgáról, valamint a továbbképzésben résztvevők juttatásairól és kedvezményeiről
* 326/2013.(VIII. 30.) Korm. rendelet a pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról

A fenti előírások figyelembevételével készült el a Hortobágyi Nyitnikék Óvoda 2023-2028-as továbbképzési programja.

Kérem a tisztelt Képviselő-testületet, hogy az előterjesztés megtárgyalását követően a határozati javaslatot elfogadni legyen szíves!

**HATÁROZATI JAVASLAT**

# Hortobágy Község Önkormányzatának Képviselő-testülete a pedagógus-továbbképzésről, a pedagógus-szakvizsgáról, valamint a továbbképzésben résztvevők juttatásairól és kedvezményeiről szóló 277/1997. (XII. 22.) Korm. rendelet 1. § (2) bekezdése alapján a Hortobágy Község Önkormányzata által fenntartott Hortobágyi Nyitnikék Óvoda 2023-2028 továbbképzési időszakra vonatkozó továbbképzési programját a határozat melléklete szerint elfogadja.

**Határidő:** 2023. május 30.

**Felelős:** dr. Koroknai-Bokor Erzsébet kirendeltség-vezető

Hortobágy, 2023. május 15.

**Jakab Ádám András**

polgármester

Az előterjesztést törvényességi szempontból ellenőrizte:

**dr. Koroknai-Bokor Erzsébet**

kirendeltség-vezető